**Itt a kútamnesztia!**

2024. január 1. hatállyal módosul a vízgazdálkodásról szóló 1995. évi LVII. törvény. A módosulás következtében nem szükséges vízjogi engedély és bejelentés a 2024. január 1. előtt létesített, 50 méter talpmélységet meg nem haladó és az első vízzáró réteget el nem érő **mezőgazdasági célú kút** fennmaradásához.

Továbbá nem szükséges vízjogi engedély és bejelentés a 2024. január 1. előtt – a létesítésekor hatályos jogszabály előírása ellenére engedély nélkül vagy az engedélytől eltérően – létesített **háztartási kútra.**

A fentiek értelmében háztartási kutak esetében vízjogi fennmaradási engedélyezési eljárást nem kell lefolytatni.

 *dr. Kiss Julianna*

 *jegyző*